Di habrij Jumiekan di taak wa deh taak deh kaali Patwa, deh kaali kryuol, ar iivn bad Ingglish, askaadn tu ou deh fiil proud ar kaanful. Jumiekandem uona hatityuud divaid uoba di languij di huola dem taak di muos, liklmuos aal di taim. Alduo hIngglish a di hofishal languij a di konchri, ah deh aal ab wa deh kaal Jumiekan Ingglish, a muosli bakra ah tapanaaris yu ie widi ina hofishal soerkl, anles smadi waah himpres wid piiki-puoki. Kaman yuusij rienj frah Jumiekan Ingglish tu braad Patwa wid bout chrii digrii a separieshan, noftaim ina di wan piika siem wan kanvasieshan.